**Szitakötő 2023 Ősz**

**szakköri foglalkozás tervezete**

***Parapatics Andrea Kenyér retúrjeggyel cikkéhez***

1. Ráhangoló beszélgetés:

**búza=élet**

A Tiszántúl középső részein a búzát életnek nevezik. Vajon miért?

Mi készülhet búzából?

 ↆ

 **kenyér**

Milyen gabonanövényből készülhet még a kenyér? (búza, rozs, árpa)

1. Hogyan jutunk el a friss kenyérig? Induljunk a gabona learatásától!

aratás → cséplés → zsákokba gyűjtés → őrlés a malomban →

liszt rostálása → liszt szitálása →

kovászkésztés → kenyérdagasztás → kenyérsütés

1. Milyen hagyományokhoz kötődik a kenyér?

október 16. a kenyér világnapja

augusztus 20. az új kenyér - a magyar kenyér ünnepe



Forrás:

<https://litera.hu/irodalom/elso-kozles/a_het_verse_verscsokor_az_uj_kenyer_unnepere.html>

**Kányádi Sándor: Nagyanyó-kenyér**

Búzát vittem a malomba,
hej, de régen volt,
amikor még a Küküllőn
malom duruzsolt.

Megőröltem a búzámat,

lisztje, mint a hó,
Örült neki a ház népe,
kivált nagyanyó.

Sütött is az új búzából
olyan kenyeret,
illatára odagyűltek
mind a gyerekek.

Azóta is azt kívánom:
legyen a világ
olyan, mint a búza közt
a kék búzavirág.

Mindenkinek jusson bőven
illatos-fehér,
ropogósra sütött, foszlós
nagyanyó-kenyér!

1. A kenyér szavunk imádságunkban is megtalálható:

*„Mindennapi kenyerünket add meg nekünk ma…”*

Hogyan jelenik meg a kenyér a katolikus, illetve a református vallásban?

kenyér = Jézus teste

katolikusoknál - mise ostya

reformátusoknál - kenyér

A kenyér közösségszervező, közösséget összetartó erővel bír. Régen a családfőé volt a jog, hogy *„megszegje a kenyeret”.* Mit jelent ez a szólásunk?

Közmondás is tartalmaz a kenyérről bölcsességeket.

Olvassuk el ***Parapatics Andrea Kenyér retúrjeggyel című cikkét a Szitakötő folyóiratból!***

„Ha megdobnak kővel, dobd vissza kenyérrel.”

„Kölcsönkenyér visszajár.”

Beszélgetés a cikk alapján – a jóságról:

* legyünk jóságosak embertársainkkal,
* értsük meg a másikat - legalábbis törekedjünk erre !

Keressünk az alábbi oldalról olyan közmondást, amely szintén az emberi jósággal kapcsolatos, és szerepel benne a kenyér szó!

<https://www.arcanum.com/hu/online-kiadvanyok/Szolasok-regi-magyar-szolasok-es-kozmondasok>

ↆ

*Az én kenyerem mindig meggyőzi az ő kövét. = Jóval viszonzom a rosszat.*

1. Eddig a magyar hagyományokba kapcsán beszélgettünk a kenyérről, most jöjjön egy játék, ahol más népek kenyere kerül főszerepbe!

Saját tankocka: **Nemzetek kenyerei**

<https://learningapps.org/display?v=pgqkegadt23>

**

Oravecz Márta

Petőfi Sándor Katolikus Általános Iskola

Kecskemét